Comunicat  de presa, 

ASESOFT,  

3 aprilie 2011

1. In cadrul unor discutii extrem de tensionate, legate de managementul si activitatea editoriala a trustului Realitatea Media, domnul Sorin Ovidiu Vantu si asociatii sai au insistat sa schimbam conditiile contractului de management si sa semnam un act aditional care sa le permita exercitarea de ingerinte in activitatea editoriala.

2. A fost realmente surprinzator pentru noi sa constatam ca, in absenta unor rezultate in cadrul discutiilor, domnul Sorin Ovidiu Vantu si asociatii sai au decis sa utilizeze metode profund imorale si total in afara legii, precum: santajul si amenintarea.

3. Mai mult, am inteles ca, in fapt, avem de-a face cu un grup mafiot, coordonat de domnul Sorin Ovidiu Vantu, care este implicat in activitati de crima organizata (spalare de bani, escrocherie, santaj, utilizarea sau amenintarea cu utilizarea violentei fizice etc).

4. Consiliul de Administratie al SC Asesoft International SA a hotarat sa apeleze la toate mijloacele legale necesare conservarii investitiei realizate la Realitatea Media – in valoare de peste 10 milioane euro – si sa solicite institutiilor statului protejarea vietii si integritatii fizice a membrilor CA si a familiilor acestora.

5. Reiteram ceea ce am precizat si cu prilejul discutiilor cu domnul Sorin Ovidiu Vantu, si anume ca orice litigiu privind contractul de management poate fi rezolvat fie prin negocieri, fie in instanta, insa in niciun caz in stil mafiot, asa cum doreste domnia sa.

6. Ca reactie la amenintarile ce ne-au fost adresate, am decis sa depunem plangeri penale impotriva domnului Sorin Ovidiu Vantu si asociatilor sai.

7. Totodata, atragem atentia domnului Sorin Ovidiu Vantu si asociatilor sai sa inceteze presiunile la adresa jurnalistilor de la Realitatea Media,  intrucat controlul editorial pe care doresc sa-l impuna este lipsit de legitimitate si afecteaza credibilitatea trustului.

8. Toate actiunile persoanelor desemnate de SC Asesoft International SA pentru derularea contractului de management au avut ca obiective: evitarea suspendarii licentei, plata taxelor datorate bugetului de stat, achitarea salariilor catre jurnalisti (incepand cu luna martie 2010) si asigurarea unor conditii de lucru decente.

9. SC Asesoft International SA isi reafirma angajamentul ferm fata de finalizarea derularii contractului si consolidarea locului postului Realitatea TV. Asesoft a reusit sa modernizeze deja o mare parte din echipamentele tehnice si sa obtina intelegeri favorabile pentru Realitatea Media din partea furnizorilor importanti.

10. Asesoft International SA considera ca jurnalistii sunt responsabili de politica editoriala si nici CA al Realitatea si nici CA al Asesoft nu trebuie sa interfereze cu munca acestora.

